open-index/open-wikipedia-markdown huggingface dataset:
Lalisa

***Lalisa*** (מעוצב: ***LALISA***; בעברית: **לאליסה**) הוא אלבום הסינגל הראשון של זמרת הקיי-פופ התאילנדית ליסה. אלבום הסינגל יצא לאור ב-10 בספטמבר 2021, על ידי חברות התקליטים ואינטרסקופ רקורדס ו-YG אנטרטיינמנט. מתוך אלבום הסינגל יצא הסינגל המוביל "Lalisa".

## רקע והפקה
ב-2 ביוני 2020 הודיעה חברת התקליטים YG אנטרטיינמנט כי רוזה תוציא את אלבום הסינגל הראשון שלה בשנת 2020, לאחר שהוציאה כחלק מבלאקפינק את אלבום הבכורה שלה בשפה הקוריאנית, *[[The Album (אלבום של בלאקפינק)|The Album]]*. ב-30 בדצמבר 2020, בריאיון עם *Osen*, נחשף כי הצילומים לקליפ הבכורה שלה יחלו באמצע ינואר 2021. ב-25 בינואר 2021 הועלה לערוץ היוטיוב הרשמי של בלאקפינק טיזר בן 34 שניות ששמו "בקרוב בקרוב", אשר הציג את רוזה שרה שיר שטרם יצא לאור.

רוזה היא חברת הלהקה השנייה מבלאקפינק שהוציאה אלבום סינגל, כשהקודמת לכך הייתה ג'ני עם "Solo" בשנת 2018. לאחר שרוזה וג'ני הוציאו את אלבומי הסינגל שלהן, הוחלט כי ליסה תהיה הבאה בתור וב-22 באוגוסט 2021 פרסמה ליסה פוסט רשמי אודות אלבום סינגל חדש שהיא הולכת להוציא. ב-27 באוגוסט נחשף שלסינגל המוביל מתוך אלבום הסינגל ייקראו "Lalisa", על שמה. אלבום הסינגל, *Lalisa*, כלל גם את שיר הנושא מתוכו וגם את השיר "Money".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2021
קטגוריה:אלבומי סינגל
קטגוריה:מיני-אלבומים באנגלית
קטגוריה:אלבומים בקוריאנית
קטגוריה:אלבומי חברת אינטרסקופ רקורדס
קטגוריה:אלבומי חברת YG אנטרטיינמנט
קטגוריה:אלבומי קיי-פופ
אתרוג (ביטוי)

**אִתְרוּג** (או **אתרוגנות**, **לְאַתְרֵג**) הוא ביטוי ביקורתי בפוליטיקה הישראלית כלפי אמצעי התקשורת בישראל, בטענה שהם נמנעים מלבקר פוליטיקאי המקדם את האג'נדה שלהם.

## מקור הביטוי ומשמעותו
את הביטוי המטפורי טבע אמנון אברמוביץ' בפברואר 2005 בקשר לאריאל שרון. שרון היה באותה העת ראש ממשלת ישראל ונחקר בחשד למעשי שחיתות. במקביל, שרון הוביל את תוכנית ההתנתקות, ולהערכת אברמוביץ' (שתמך בתוכנית) היחיד שיכול להוציאה אל הפועל. כחצי שנה לפני יישום התוכנית, אמר אברמוביץ' בכנס שעסק בה במכון ון ליר: "צריך לשמור על שרון כמו על אתרוג, לשומרו בקופסה אטומה, מרופד בספוגית, צמר גפן ונייר צלופן, לפחות עד תום ההתנתקות [...] לדעתי צריך לשמור עליו לא רק מפני הדגלים הפוליטיים, אלא גם מפני דגלים משפטיים. אתרוגיות עד סוף ספטמבר 2005, אחר-כך נשקול מחדש".

האמירה של אברמוביץ' עוררה ביקורת רבה - בין השאר מצד עמיתיו של אברמוביץ', ביניהם נחום ברנע. אנשי ימין החלו לכנות את שרון "האתרוג", כביקורת על היחס התקשורתי כלפיו. בעקבות שורה של פיגועי ירי באוקטובר 2005, אמר יו"ר סיעת האיחוד-הלאומי, ח"כ צבי הנדל: "אולי לכבוד סוכות האתרוג יתעשת ויילחם בטרור". אחרי ההתנתקות אמר פנחס ולרשטיין, ראש המועצה האזורית בנימין, כי "התקשורת שכחה את תפקידה ועשתה הכל כדי לשמור על האתרוג". אברמוביץ' עצמו התייחס מספר פעמים לאותה אמירה. במאי 2005 כתב: "הטענה המתריסה, החצופה, הדמגוגית מכולן היא הטענה שאנחנו, העיתונאים, מחפים על מעשים עברייניים של שרון, פליליים ממש, והכל למען ההתנתקות.". ביולי 2005 כתב כי באמירתו התכוון שהפרשנים לא יציגו את שרון באור שלילי, אולם בטורי הידיעות "יש להתייחס אליו כמו אל חושחש".

בשל השימוש שעשה בה אברמוביץ' הפכה המילה "אִתרוּג" לביטוי שמתאר העלמת עין ממעשי שחיתות, כשהם מבוצעים על ידי מי שאמצעי תקשורת חפץ ביקרו ולהטיות פוליטיות בתקשורת בכלל. כך לדוגמה השתמש בנימין נתניהו בביטוי הזה ב-2021, כלפי ראש הממשלה נפתלי בנט: "ברור שהתקשורת היא השופר של הממשלה, ובנט הוא האתרוג של התקשורת". במקרה אחר, העיתונאי יואב יצחק הואשם באתרוג של נתניהו, לאחר שטען כי "בזכות מדיניותו של נתניהו והשפעתו על טראמפ הוא הפך לנכס אסטרטגי לישראל" וכי "מנדלבליט וניצן יאלצו לקחת זאת בחשבון בבואם להכריע בתיקים 1000 ו-2000". העיתונאית יפעת ארליך ייחסה לציונות הדתית איתרוג לבנימין נתניהו ביחס לכתבי האישום נגדו, אותו הגדירה כלא מוסרי. ראש המועצה האזורית שומרון יוסי דגן טען כי נתניהו מחפש אִתרוּג, לאור ביטול סיפוח בקעת הירדן. כתב העין השביעית אורן פרסיקו טען כי נתניהו זוכה לאיתרוג מערוץ 20 וישראל היום סביב פרשת 3000.

## קישורים חיצוניים
* 
* 

## הערות שוליים

קטגוריה:ביטויים פוליטיים ישראליים
קטגוריה:ניבים וביטויים ישראליים
קטגוריה:ישראל: פוליטיקה
קטגוריה:ביקורת התקשורת בישראל
קטגוריה:אריאל שרון
רידוואן יילמאז

**רידוואן יילמאז** (בטורקית: **Rıdvan Yılmaz**; נולד ב-21 במאי 2001 בגזיוסמנפאשה שבטורקיה) הוא כדורגלן טורקי המשחק בעמדת המגן השמאלי בקבוצת בשיקטש ובנבחרת טורקיה.

## קריירת מועדונים
יילמאז גדל במחלקת הנוער של בשיקטש מליגת העל הטורקית. ב-8 באפריל 2019 ערך יילמאז את הופעת הבכורה שלו במועדון, בניצחון 7-2 על ריזספור במסגרת המחזור ה-27 בליגה לעונת . זו הייתה הופעתו היחידה בעונה זו, ובעונת  ערך שש הופעות ליגה נוספות.

ב-1 במאי 2021 הבקיע יילמאז את שער הבכורה שלו במועדון, בניצחון 7-0 על הטאייספור במסגרת המחזור ה-39 בליגה לעונת . בעונה זו ערך יילמאז 18 הופעות ליגה, ועזר לקבוצתו לזכות באליפות טורקיה ובגביע הטורקי.

ב-25 ביולי 2022 חתם בגלאזגו ריינג'רס עליו היא שילמה ארבעה מיליון אירו.

ב-23 באוגוסט 2025 חזר לקבוצת נעוריו, בשיקטש.

## קריירה בינלאומית
ב-27 במאי 2021 ערך יילמאז את הופעת הבכורה שלו בנבחרת טורקיה, בניצחון 2-1 על נבחרת אזרבייג'ן במשחק ידידות.

הוא היה חלק מסגל נבחרת טורקיה לטורניר יורו 2020 בשנת 2021, אך לא זכה לדקות משחק בטורניר.

## תארים
;בשיקטש
* אליפות טורקיה (1): 2020/2021
* הגביע הטורקי (1): 2020/2021
* הסופר קאפ הטורקי (1): 2021

;גלאזגו ריינג'רס
* גביע הליגה הסקוטית (1): 2023/2024

## קישורים חיצוניים

## הערות שוליים

קטגוריה:כדורגלנים טורקים
קטגוריה:מגני כדורגל טורקים
קטגוריה:כדורגלני בשיקטש
קטגוריה:כדורגלני גלאזגו ריינג'רס
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:ספורטאים זרים בסקוטלנד
קטגוריה:טורקים שנולדו ב-2001
בייג'ינג דאקס

**בייג'ינג שוגאנג דאקס** (בסינית מפושטת: **北京首钢鸭俱乐部篮球队**) היא קבוצת כדורסל מהעיר בייג'ינג שבסין, המשחקת בליגת ה-CBA. מאז הצטרפותה ל-CBA, בשנת 1995, זכתה בייג'ינג בשלוש אליפויות – בעונות 2012, 2014 ו-2015.

## היסטוריה
הקבוצה הוקמה בשנת 1956 בשם "קבוצת הכדורסל של בייג'ינג", והתחרתה ב"ליגת ה-NBL" המקומית. בשנת 1988 קיבלה חסות מסחרית מחברת הפלדה שוגאנג, ומאז נקראת הקבוצה בשמה הנוכחי "בייג'ינג שוגאנג דאקס".

בשנת 1995 הצטרפו הדאקס לליגת ה-CBA, לקראת עונת הבכורה של הליגה. במהלך 16 עונותיה הראשונות בליגה העפילה בייג'ינג חמש פעמים למעמד חצי הגמר (בעונות 1996, 1998, 2001, 2003 ו-2006), אולם לא מעבר לכך. בתקופה זו בלט בקבוצה הסנטר הסיני-מונגולי מנגקה בטיר.

בעונת 2011/2012 הובילו את הקבוצה השחקנים האמריקאים סטפון מרבורי ורנדולף מוריס לזכייתה הראשונה באליפות ה-CBA, לאחר שגברה על גואנגדונג סאות'רן טייגרס (4–1) בסדרת הגמר. בעונות 2014 ו-2015 זכו הדאקס בשתי אליפויות נוספות, בעוד מוריס ומרבורי זוכים בתואר ה-MVP של סדרת הגמר, בהתאמה.

לאורך השנים שיחקו בקבוצה שחקנים אמריקאים רבים, מלבד מרבורי, אשר הצטיינו בעברם בליגת ה-NBA, בהם סטיב פרנסיס, דמיאן וילקינס, מרכוס ת'ורנטון, אפיי יודו, ג'ורדן מקריי וג'רמי לין.

## הערות שוליים

*
קטגוריה:בייג'ינג: ספורט
קטגוריה:קבוצות כדורסל סיניות
מתיאס יאיסלה

**מתיאס יאיסלה** (בגרמנית: **Matthias Jaissle**; נולד ב-5 באפריל 1988 בנורטינגן שבגרמניה המערבית) הוא כדורגלן עבר גרמני ומאמן.

## קריירה כשחקן
יאיסלה גדל במחלקת הנוער של שטוטגרט, ושיחק במשך שבע עונות לסירוגין בקבוצה הבוגרת של הופנהיים, בה ערך 60 הופעות ליגה, ובקבוצת המילואים של המועדון. הוא העפיל יחד עם המועדון לבונדסליגה השנייה בתום עונת , ולבונדסליגה בתום עונת .

יאיסלה סבל מפציעה בברכו ולאחר ניסיונות קאמבק לא מוצלחים בשנים 2011–2013 הוא לבסוף הודיע על פרישה בתחילת 2014.

## קריירה כמאמן
בשנת 2014 החל יאיסלה לאמן את הקבוצה עד גיל 17 של ר.ב. לייפציג, וב-3 באפריל 2017 מונה לעוזר המאמן בברונדבי מליגת העל הדנית. ב-1 ביוני 2019 הוא עזב את ברונדבי, ומספר שבועות לאחר מכן מונה למאמן רד בול זלצבורג עד גיל 18.

ב-4 בינואר 2021 מונה יאיסלה למאמן ליפרינג מהבונדסליגה האוסטרית השנייה, קבוצת המילואים של רד בול זלצבורג, וסיים עמה את העונה במקום השני.

לקראת עונת  מונה יאיסלה למאמן הראשי של רד בול זלצבורג.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני הופנהיים
קטגוריה:מאמני כדורגל גרמנים
קטגוריה:מאמני רד בול זלצבורג
קטגוריה:גרמנים שנולדו ב-1988
שאול גולדשטיין

**שאול גולדשטיין** הוא איש ציבור ישראלי, שכיהן כמנכ"ל חברת נגה - ניהול מערכת החשמל. קודם לכן שימש כמנכ"ל רשות הטבע והגנים ולפני כן כראש מועצה אזורית גוש עציון.

## ביוגרפיה
גולדשטיין נולד בירושלים וגדל בבאר שבע. למד במסגרת העתודה האקדמית לתואר ראשון בהנדסת מכונות באוניברסיטת בן-גוריון בנגב. שירת בחיל האוויר במשך כעשר שנים כמהנדס והשתחרר בדרגת רב-סרן. במהלך שירותו הצבאי חזר בתשובה ולמד בישיבה גבוהה מכון מאיר, עטרת כוהנים, אור עציון. לאחר שחרורו מצה"ל עסק במשך עשר שנים בקבלנות בניין ויזמות בנייה.

בשנת 1999 נבחר לראש מועצה אזורית גוש עציון וכיהן בתפקיד זה עד 2011. במהלך כהונתו הצטרף לליכוד ושימש חבר מרכז המפלגה. ב-2002 נבחר לסגן ראש מועצת יש"ע ובתקופת המחאה נגד תוכנית ההתנתקות שימש ראש "מנהלת ההתחברות" ומטה גוש קטיף. בינואר 2009 נבחר מחדש ברוב של כ-72% מקולות הבוחרים.

בשנת 2011 מונה למנכ"ל רשות הטבע והגנים, בתפקיד זה כיהן במשך עשור (בשתי קדנציות) עד לדצמבר 2021.

ב-24 במאי 2022 מונה למנכ"ל חברת נגה - ניהול מערכת החשמל. ביוני 2023 נדרש להתמודד עם קריסת מערכת החשמל ביישובים רבים למשך שעות אחדות. ביוני 2024 פרסם תחזית קודרת על חוסר המוכנות של המדינה לפגיעה באספקת החשמל עקב מלחמה. דבריו עוררו סערה ציבורית נרחבת ודירקטוריון החברה דן בפיטוריו. ב-5 בדצמבר 2024 הודיע גולדשטיין על התפטרותו מתפקיד מנכ"ל נגה.

## חיים אישיים והשכלה
גולדשטיין בעל תואר שני במדיניות ציבורית מהאוניברסיטה העברית בירושלים. הוא נשוי ואב לשבעה. מתגורר בנווה דניאל.

## קישורים חיצוניים

## הערות שוליים

קטגוריה:מנהלי רשות הטבע והגנים
קטגוריה:מנכ"לים ישראלים
קטגוריה:מהנדסי מכונות ישראלים
קטגוריה:בוגרי אוניברסיטת בן-גוריון בנגב
קטגוריה:בוגרי האוניברסיטה העברית בירושלים
קטגוריה:בוגרי העתודה האקדמית
קטגוריה:פעילי הליכוד
קטגוריה:ראשי המועצה האזורית גוש עציון
קטגוריה:בוגרי ישיבת אור עציון
קטגוריה:נווה דניאל: אישים
קטגוריה:ישראלים שנולדו ב-1959
סטיב פרנקס

**סטיב פרנקס** (באנגלית: **Steve Franks**; נולד ב-21 בספטמבר 1965) הוא תסריטאי, במאי, מפיק וזמר אמריקאי.

## ביוגרפיה
פרנקס נולד במחוז אורנג' שבקליפורניה, ובשנת 1991 סיים לימודי תואר ראשון באמנויות באוניברסיטת קליפורניה באירוויין. הוא למד לתואר שני באוניברסיטת לויולה מרימאונט.

## קריירה
בשנת 1999 כתב פרנקס את התסריט לסרט "ביג דדי" יחד עם אדם סנדלר וטים הרליהי. הסרט זכה להצלחה קופתית גדולה מאוד, והרוויח למעלה מ-234 מיליון דולר.

בשנת 2006 יצר וכתב פרנקס את סדרת הטלוויזיה "בניחוש חוקר". הסדרה שודרה ברשת USA Network וזכתה להצלחה גדולה, כשבפיילוט הסדרה צפו כ-4.5 מיליון צופים אמריקאים ובממוצע בכל פרק בעונה הראשונה צפו כ-6.2 מיליון צופים אמריקאים. הדבר הפך את הסדרה לאחת הסדרות הפופולריות ברשתות הכבלים בארצות הברית בשנת 2006. הסדרה כללה 120 פרקים ב-8 עונות ועוד שלושה סרטי טלוויזיה באורך מלא. פרנקס אף ביים חלק מהפרקים.

בשנת 2016 היה חלק מכתיבת והפקת סדרת הטלוויזיה "שעת שיא" , שבוטלה לאחר עונה אחת.

## קישורים חיצוניים

## הערות שוליים

קטגוריה:במאי טלוויזיה אמריקאים
קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:זמרים אמריקאים
קטגוריה:בוגרי אוניברסיטת קליפורניה באירוויין
קטגוריה:בוגרי אוניברסיטת לויולה מרימאונט
קטגוריה:אמריקאים שנולדו ב-1965
גיבן ילצ'ין

**גיבן ילצ'ין** (בטורקית: **Güven Yalçın**; נולד ב-18 בינואר 1999 בדיסלדורף שבגרמניה) הוא כדורגלן טורקי-גרמני המשחק בעמדת החלוץ בקבוצת אלניהספור ובנבחרת טורקיה.

## קריירת מועדונים
ילצ'ין גדל במחלקת הנוער של באייר לברקוזן, אליה הצטרף בשנת 2006. ב-27 ביולי 2018 חתם ילצ'ין בבשיקטש מליגת העל הטורקית. ב-23 באוגוסט ערך את הופעת הבכורה שלו במועדון, כשנכנס כמחליף בתיקו 1-1 נגד פרטיזן בלגרד במסגרת פלייאוף ההעפלה לליגה האירופית לעונת 2018/2019. ב-29 בספטמבר הוא ערך את הופעת הבכורה שלו בליגה, בניצחון 2-0 על קייסריספור במסגרת המחזור השביעי לעונת . ב-11 בנובמבר הוא הבקיע את שער הבכורה שלו במועדון, בהפסד 2-1 לסיוואספור במסגרת המחזור ה-12 בליגה. בשתי עונות וחצי הראשונות שלו במועדון ערך ילצ'ין 55 הופעות ליגה, בהן הבקיע 12 שערים.

ב-1 בפברואר 2021 הושאל ילצ'ין למשך חצי עונה ללצ'ה מהסרייה ב'. ב-13 בפברואר הוא ערך את הופעת הבכורה שלו במועדון, בניצחון 2-1 על קרמונזה במסגרת המחזור ה-23 בליגה לעונת . בסך הכל ערך ילצ'ין 11 הופעות ליגה במדי המועדון בתקופת ההשאלה, מבלי להבקיע אף שער.

ב-21 ביולי 2022 חתם בגנואה.

## קריירה בינלאומית
ב-30 במאי 2019 ערך ילצ'ין את הופעת הבכורה שלו בנבחרת טורקיה, בניצחון 2-1 על נבחרת יוון במשחק ידידות.

## קישורים חיצוניים

## הערות שוליים

קטגוריה:כדורגלנים טורקים
קטגוריה:כדורגלנים גרמנים
קטגוריה:חלוצי כדורגל טורקים
קטגוריה:חלוצי כדורגל גרמנים
קטגוריה:כדורגלני בשיקטש
קטגוריה:כדורגלני לצ'ה
קטגוריה:כדורגלני גנואה
קטגוריה:כדורגלני פתיח קארגומרוק
קטגוריה:כדורגלני ארוקה
קטגוריה:כדורגלני נבחרת טורקיה
קטגוריה:דיסלדורף: כדורגלנים
קטגוריה:גרמנים ממוצא טורקי
קטגוריה:טורקים שנולדו ב-1999
קטגוריה:גרמנים שנולדו ב-1999
קטגוריה:כדורגלני אלניהספור
קירסטן נלסון

**קירסטן נלסון** (באנגלית: **Kirsten Nelson**; נולדה ב-3 באוקטובר 1970) היא שחקנית ובמאית אמריקאית המוכרת בעיקר עקב תפקידה כמפקדת המשטרה קארן ויק בסדרת הטלוויזיה "בניחוש חוקר".

## ביוגרפיה
נלסון נולדה בעיר אניד שבאוקלהומה, וגדלה בשיקגו. בילדותה היא ניגנה בפסנתר ושרה, ובריאיון הוסיפה כי חלמה להופיע בקרנגי הול. היא למדה באוניברסיטת נורת'ווסטרן.

## קריירה
נלסון הייתה חברה-מייסדת של אנסמבל התיאטרון של שיקגו, בטרם עברה ללוס אנג'לס ב-1995.

בשנת 2004 שיחקה בתפקיד ראשי בסיטקום הטלוויזיה "The O'Keefes" .

בשנים 2006–2014 שיחקה את תפקיד מפקדת המשטרה קארן ויק בסדרת הטלוויזיה המצליחה "בניחוש חוקר".

היא השתתפה בתפקידים קצרים במספר סרטים, כגון "הנמלט", "מלחמת העולמות" ו"חופשה בחיתולים".

היא שיחקה כאורחת במספר רב של סדרות טלוויזיה, כגון "נד וסטייסי", "הפרקליטים", "ילד פוגש עולם", "תהרוג אותי וזהו", "הבית הלבן", "באפי ציידת הערפדים", "אלי מקביל", "פרייז'ר", "ללא עקבות", "מלקולם באמצע", "גיבור על נמלים", "הלוחשת לרוחות", "NCIS", "מחסן סודי 13", "בונז", "קייסי אנדרקאבר", "החיים עצמם" ועוד.

## חיים אישיים
נלסון היא לותרנית. היא נישאה ב-5 באוגוסט 1995, ולה בת ובן.

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:במאיות קולנוע אמריקאיות
קטגוריה:בוגרות אוניברסיטת נורת'ווסטרן
קטגוריה:אמריקאיות שנולדו ב-1970
פרנסיסקו מונטרו

**פרנסיסקו חאבייר מונטרו רוביו** (בספרדית: **Francisco Javier Montero Rubio**; נולד ב-14 בינואר 1999 בסביליה שבספרד) הוא כדורגלן ספרדי המשחק בעמדת הבלם בקבוצת מלאגה מהליגה הספרדית השנייה.

## קריירת מועדונים
מונטרו נולד בסביליה שבספרד והחל לשחק במחלקת הנוער של המועדון המקומי נרביון, ובשנת 2014 עבר למחלקת הנוער של אתלטיקו מדריד. בשנת 2018 זומן לראשונה לסגל הקבוצה הראשונה של המועדון על-ידי המאמן דייגו סימאונה. ב-23 בספטמבר 2018 שיחק מונטרו לראשונה בקבוצת המילואים של המועדון, במשחק במסגרת הליגה הספרדית השלישית.

ב-30 באוקטובר שיחק מונטרו לראשונה בקבוצה הראשונה של המועדון, במשחק במסגרת שלב שמינית הגמר של גביע המלך הספרדי. ב-6 בנובמבר הוא ערך את הופעת הבכורה שלו בליגת האלופות, כשהחליף את חוסה מריה חימנס הפצוע בניצחון 0–2 על בורוסיה דורטמונד במסגרת שלב הבתים לעונת 2018/2019. ב-10 בנובמבר ערך את הופעת הבכורה שלו בלה ליגה, בניצחון 2–3 על אתלטיק בילבאו. בסך הכול ערך מונטרו תשע הופעות ליגה בעונת 2018/2019.

ב-2 בספטמבר 2019 חידש מונטרו את חוזהו במועדון עד לשנת 2014, והושאל לדפורטיבו לה קורוניה מהליגה הספרדית השנייה למשך עונה. ב-7 בספטמבר ערך את הופעת הבכורה שלו במועדון, בהפסד 0–1 לאלבסטה במסגרת המחזור הרביעי בליגה לעונת . הוא ערך 30 הופעות ליגה במדי המועדון במשך תקופת ההשאלה, בסופה ירדה דפורטיבו לה קורוניה לליגה הספרדית השלישית.

ב-2 בספטמבר 2020 הושאל מונטרו לבשיקטש מליגת העל הטורקית למשך עונה. ב-24 בספטמבר הוא ערך את הופעת הבכורה שלו במועדון, בהפסד לריו אבה בדו-קרב בעיטות עונשין במסגרת סיבוב ההעפלה השלישי לליגת האלופות לעונת 2020/2021. ב-4 באוקטובר ערך את הופעת הבכורה שלו בליגת העל הטורקית, בהפסד 0–1 לגנצ'לרבירלי במסגרת המחזור הרביעי. במשך תקופת ההשאלה ערך מונטרו 13 הופעות ליגה במדי בשיקטש.

ב-1 בספטמבר 2021 חתם מונטרו על חוזה קבוע בבשיקטש. ב-15 בספטמבר הבקיע את שער הבכורה שלו במועדון, בהפסד 1–2 לבורוסיה דורטמונד במסגרת שלב הבתים של ליגת האלופות לעונת 2021/2022. ב-15 בינואר 2023 הושאל להמבורג. באוגוסט 2023 הושאל לארוקה הפורטוגזית.

## תארים
;בשיקטש
* אליפות טורקיה (1): 2020/2021
* הגביע הטורקי (1): 2020/2021
* הסופר קאפ הטורקי (1): 2021

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני אתלטיקו מדריד
קטגוריה:כדורגלני דפורטיבו לה קורוניה
קטגוריה:כדורגלני בשיקטש
קטגוריה:כדורגלני ארוקה
קטגוריה:כדורגלני ראסינג סנטנדר
קטגוריה:כדורגלני מאלגה
קטגוריה:ספרדים שנולדו ב-1999
קטגוריה:כדורגלני המבורג
בקרת גישה מבוססת תפקידים

באבטחת מחשבים, **בקרת גישה מבוססת** **תפקידים** (Role-based access control)   או **RBAC** היא גישה לניהול הרשאות משתמשים. גישה זו יכולה ליישם בקרת גישה מנדטורית (MAC) או בקרת גישה דיסקרטית (DAC).

בגישת RBAC אנחנו יוצרים תפקידים ועבור כל תפקיד אנו מגדירים את ההרשאות המתאימות לו. לאחר מכן ניתן לשייך כל משתמש במערכת לתפקיד מסוים (או יותר), וכך כל משתמש מקבל את ההרשאות הרצויות לו.

## יתרונות של RBAC לעומת מודלים אחרים
ל-RBAC יש מספר יתרונות בולטים:

# ב-RBAC ניתן להגדיר בקלות את ההרשאות עבור כל משתמש. אם יש הרשאות דומות להרבה משתמשים, אפשר ליצור תפקיד שיאגד את כל ההרשאות האלו, וכך לשייך את המשתמשים הללו לתפקיד הזה במקום להגדיר עבור כל משתמש את ההרשאות האלו.
# ניתן לשנות את ההרשאות של מספר משתמשים במהירות, על ידי שינוי של ההרשאות של התפקיד שלהם.
# ניתן להגדיר תפקידים והרשאות ספציפיים שמותאמים לצרכים של כל ארגון. לדוגמה, במערכת מידע עבור אוניברסיטה במקום להגדיר הרשאות "קריאה" או "כתיבה" לקבצים מסוימים, אפשר ליצור הרשאת "רישום לקורס" או "הזנת ציון".

## מודלים שונים של RBAC
ל-RBAC ישנם מספר מודלים שמרחיבים את המודל הבסיסי.

;RBAC_0
מודל זה הוא המודל הבסיסי והפשוט ביותר. הוא פועל בצורה הבסיסית שתיארנו (יצירת תפקידים, הגדרת הרשאות עבורם ושיוך משתמשים לתפקידים).

;RBAC_1
ממוזער|330x330 פיקסלים|דוגמה להיררכיית תפקידים במודל <math>RBAC_1</math>
במודל הזה התפקידים מוגדרים במבנה היררכי, כך שלכל תפקיד יש את כל ההרשאות שיש לתפקידים שמתחתיו בהיררכיה.

למשל, נניח שכדי ליצור מערכת עבור אוניברסיטה אנחנו מגדירים שלושה תפקידים: סטודנט, מתרגל ומרצה. את הסטודנט נגדיר בתחתית ההיררכיה, את המתרגל באמצעה ואת המרצה בראשה. כעת אם נגדיר עבור התפקיד "סטודנט" הרשאה לצפות בציונים, גם לתפקיד "מתרגל" ולתפקיד "מרצה" תהיה ההרשאה הזו. אם בנוסף נגדיר שהמתרגל יכול להזין ציון, גם המרצה יקבל את ההרשאה הזו. אם נוסיף למרצה הרשאה להרחיק סטודנט מהקורס, רק לו תהיה ההרשאה הזו.

היתרון במודל הזה הוא שלא תמיד צריך להגדיר מחדש את כל ההרשאות עבור תפקיד חדש, אלא ניתן להציב את התפקיד החדש במקום המתאים בהיררכיה, וממילא הוא יקבל את ההרשאות המתאימות.

;RBAC_2
במודל הזה אנו מטילים אילוצים על תפקידים, כאשר האילוצים מגדירים יחסים בין התפקידים.

לדוגמה, ניתן להגדיר תפקידים סותרים, כך שאם משתמש משויך לאחד מהתפקידים הוא לא יכול להיות משויך לתפקיד סותר. למשל, במערכת גישה של אוניברסיטה ניתן להגדיר סתירה בין התפקידים "סטודנט" ו"ראש חוג", כך שאם משתמש מסוים הוא סטודנט הוא לא יכול להיות משויך גם לתפקיד של ראש חוג.

היתרון במודל הזה הוא שהוא מממש את עיקרון הפרדת הרשויות. למשל בדוגמה של האוניברסיטה, סטודנט שיש לו הרשאה להגיש בקשה מיוחדת מראש החוג, לא יכול לקבל את ההרשאה של ראש החוג לאשר את הבקשה.

## הערות שוליים

קטגוריה:בקרת גישה
קטגוריה:אבטחת מידע
אוסטריה באירוויזיון 1967

**[[אוסטריה באירוויזיון|אוסטריה]] ב[[אירוויזיון 1967]]** השתתפה עם השיר "Warum es hunderttausend Sterne gibt" ("למה יש מאות אלפי כוכבים?"), שבוצע על ידי הזמר האוסטרי פטר הורטון. זו הייתה השתתפות ה-11 של אוסטריה בתחרות הזמר של האירוויזיון.

## לפני האירוויזיון
רשות השידור האוסטרית בחרה באופן פנימי את הורטון לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1967 לאור, "Warum es hunderttausend Sterne gibt", שנכתב על ידי קארין בוגנר.

## באירוויזיון
ב-8 באפריל 1967 בוצע השיר על ידי הורטון באירוויזיון. הוא שובץ שלישי בסדר ההופעות, לפני צרפת ואחרי לוקסמבורג. בסופה של התחרות דורג במקום ה-14 עם שתי נקודות בלבד.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:מדינות באירוויזיון 1967
קטגוריה:אוסטריה באירוויזיון
אוסטריה באירוויזיון 1968

**[[אוסטריה באירוויזיון|אוסטריה]] ב[[אירוויזיון 1968]]** השתתפה עם השיר "Tausend Fenster" ("אלף חלונות"), שבוצע על ידי הזמר הצ'כי קרל גוט. זו הייתה השתתפות ה-12 של אוסטריה בתחרות הזמר של האירוויזיון.

## לפני האירוויזיון
רשות השידור האוסטרית בחרה באופן פנימי את גוט לייצוג המדינה. כשבוע לאחר חשיפת הנציג הוציאה רשות השידור את השיר האוסטרי לאירוויזיון 1968 לאור, "Tausend Fenster", שנכתב על ידי אודו יורגנס, זוכה אירוויזיון 1966.

## באירוויזיון
ב-6 באפריל 1968 בוצע השיר על ידי גוט באירוויזיון. הוא שובץ רביעי בסדר ההופעות, לפני לוקסמבורג ואחרי בלגיה. בסופה של התחרות דורג במקום ה-13 עם שתי נקודות בלבד.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:מדינות באירוויזיון 1968
קטגוריה:אוסטריה באירוויזיון
קפרן תוראם

**קפרן תוראם-אוליאן** (בצרפתית: **Khéphren Thuram-Ulien**; נולד ב-26 במרץ 2001 ברג'ו אמיליה שבאיטליה) הוא כדורגלן צרפתי המשחק בעמדת הקשר בקבוצת יובנטוס מהסרייה א' ובנבחרת צרפת.

## חיים אישיים
תוראם הוא בנו של כדורגלן נבחרת צרפת לשעבר ליליאן תוראם, ואחיו הצעיר של הכדורגלן מרקוס תוראם. הוא קרוי על שמו של פרעה מצרים חעפרע.

## קריירת מועדונים
### מונקו
תוראם הגיע אל מחלקת הנוער של מונקו מליגת העל הצרפתית בשנת 2016. ב-28 בנובמבר 2018 הוא ערך את הופעת הבכורה שלו במועדון, כשהחליף את אלכסנדר גולובין בהפסד 1–2 לאתלטיקו מדריד במסגרת שלב הבתים של ליגת האלופות לעונת 2018/2019. בסך הכל ערך תוראם שתי הופעות בליגת האלופות במדי המועדון, והוסיף הופעה במסגרת גביע הליגה הצרפתית.

### ניס
ב-26 ביוני 2019 חתם תוראם בניס מליגת העל הצרפתית. ב-27 באוגוסט הוא ערך את הופעת הבכורה שלו במועדון, בניצחון 1–2 על נים במסגרת המחזור השני בליגה לעונת 2019/2020. בעונתו הראשונה במועדון הוא ערך 14 הופעות ליגה.

ב-3 באוקטובר 2020 הוא הבקיע את שער הבכורה שלו במועדון, בניצחון 1–2 על נאנט במסגרת המחזור השישי בליגה לעונת 2020/2021. בעונתו השנייה במועדון הוא ערך 29 הופעות ליגה והבקיע שני שערים.

### יובנטוס
ב-10 ביולי 2024 עבר תוראם ליובנטוס תמורת 20 מיליון אירו בחוזה לחמש שנים. ב-26 ביולי ערך את הופעת הבכורה שלו במועדון בהפסד 3-0 לנירנברג הגרמנית במסגרת משחק ידידות. ב-29 בדצמבר כבש את שערו הבכורה במועדון במסגרת משחק ליגה מול פיורנטינה במחזור ה-19 לעונת 2024/2025 בסרייה א' שלאחר שער זה שהובקע במחצית הראשונה של המשחק, הוא הבקיע שער נוסף במחצית השנייה של המשחק ובכך הוא השלים צמד בכורה.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלני ניס
קטגוריה:כדורגלני יובנטוס
קטגוריה:כדורגלני נבחרת צרפת
קטגוריה:ספורטאים צרפתים באיטליה
קטגוריה:צרפתים שנולדו ב-2001
יעקב אביצוק

**יעקב אביצוק** (**איציקוביץ**'; 16 בפברואר 1924 – 17 באוגוסט 1993) היה משורר, סופר ועורך ישראלי, יהודי יליד רומניה, ידוע, בין השאר, גם כפזמונאי וכחוקר פולקלור.

## קורות חייו
יעקב שמעון איציקוביץ', לימים יעקב אביצוק, נולד בעיר וסלוי ברומניה בשנת 1924 כשישי מבין תשעת הילדים של דוד איציקוביץ' ואשתו, רחל לבית איליוביץ'.

הוא למד בחדר ("תלמוד תורה") בעיר הולדתו ואחר כך בבית ספר יסודי היהודי "עשה טוב". היה בנעוריו פעיל בתנועת הנוער גורדוניה ובימי המשטר הצבאי-פרו-נאצי של אנטונסקו נשלח לעבודות כפייה במחנות עבודה.

בשנת 1946 עלה לארץ ישראל במסגרת עליית המעפילים על סיפון האונייה "הגנה". מיד עם הגעתו נעצר על ידי השלטונות הבריטים ונשלח למחנה המעצר עתלית. אחרי שחרורו הצטרף לתנועת החלוץ ובמסגרתה התיישב בתל גזר. אחרי הקמת המדינה היה מדריך עולים צעירים בקיבוץ עלומים. היה לחקלאי במושב באר טוביה שם התיידד עם המלחין עמנואל זמיר וכתב מילים לכמה מלחניו. בשנים 1954–1955 אביצוק למד במדרשה למורים בבאר שבע והוסמך כמורה.

אביצוק כיהן כמנהל מחלקת תרבות במועצה האזורית מרחבים.

## פעילותו הספרותית
אביצוק פרסם שירים, סיפורים וכתבות בעיתונים.
פרט לכך במסגרת ארכיון הסיפור העממי בישראל מיסודו של הפרופסור דב נוי, הקליט אביצוק סיפורים מפי בני עדות שונות בישראל שפורסמו בהמשך בשנים 1962–1976 בקובצי "חודש חודש וסיפור" בעריכתו.

אביצוק נפטר בשנת 1993 בקריית מלאכי בישראל ונקבר בה. על מצבת קברו כתוב: "סופר יוצר, אוהב אדם".

### חייו הפרטיים
אביצוק היה נשוי לתמר ולהם שתי בנות ובן.

## ספרים
### שירים
*1961 - **אבחת החרמש**, הוצאת עמיר
*1984 - **סיסמוגרף הלב: שירים**, הוצאת רשפים

### סיפורים
*1973 - **ויויאן: סיפורים**, הוצאת אל"ף
*1966 - **ניגונים חדשים (שלושה עשר סיפורים)** (איורים: יוסי רום), הוצאת אל"ף
*1976 - **מה סיפרו האנפות** - ספר לילדים (איורים: בינה גבירץ), הוצאת יזרעאל
*1980 - **מנחם מנדל מבקר במושב**

### קובצי סיפורי עם יהודים
*1965 - **האילן שספג דמעות: ל״ו סיפורי עם מפי י״ב מספרים**, הוצאת המוסיאון לאתנולוגיה ולפולקלור, חיפה
*1964 - **סיפורי עם מפי יהודי מרוקו - 23 מעשיות ואגדות** - הוצאת ההסתדרות הציונית העולמית
*1985 - **גורלו של ילד - כ"ח סיפורי עם מעדות ישראל**, הוצאת עמיר
בארכיון הסיפור העממי על שם דב נוי רשומים 319 סיפורי עם שלוקטו על ידי יעקב אביצוק.

### אחרים
*1970 - (עורך) **קרייתנו קריית מלאכי**

### מילים לשירים
:שירי זמר מאת עמנואל זמיר:
*לאדמתי
*אהבת יוגב
*שירי זמר מאת יוסף מוסטקי
*באר שבע עירי
*טובים השניים
*מדבר (חול גבעות)

## הנצחה
*הארכיון של אביצוק נמצא במכון גנזים של אגודת הסופרים העבריים.

## קישורים חיצוניים
*מידע באתר זמרשת (לפי נחום הר ציון מבאר טוביה)
*לאדמתי - לחן:עמנואל זמיר, מלים:יעקב אביצוק, בביצוע של אהובה צדוק בערוץ יוטיוב
*אהבת היוגב - לחן:עמנואל זמיר, מלים:יעקב אביצוק, ביצוע:שושנה דמרי, באתר הספרייה הלאומית
*באר שבע עירי, לחן: יוסף מוסטקי, מלים:יעקב אביצוק באתר israelidances
*באתר מורשת מרוקו

## הערות שוליים

קטגוריה:משוררים ישראלים
קטגוריה:פזמונאים ישראלים
קטגוריה:פולקלוריסטים ישראלים
קטגוריה:פולקלוריסטים יהודים
קטגוריה:ישראלים ילידי רומניה
קטגוריה:ישראלים שנולדו ב-1924
קטגוריה:ישראלים שנפטרו ב-1993
Tausend Fenster

"**Tausend Fenster**" (בעברית: "**אלף חלונות**") הוא סינגל שהוקלט על ידי הזמר הצ'כי קרל גוט, וייצג את אוסטריה באירוויזיון 1968. השיר נכתב על ידי אודו יורגנס, שזכה במהדורה ה-11 של תחרות האירוויזיון, ובוצע בשפה הגרמנית. במרוצת השנים הוקלטו לשיר מספר גרסאות כיסוי בשפות צ'כית, אנגלית וצרפתית.

## על השיר
בשנת 1968 בחרה רשות השידור האוסטרית את גוט לייצוג המדינה בתחרות האירוויזיון, שהתקיימה בעיר לונדון. בדומה לשירי התקופה, השיר בוצע בסגנון בלדת שאנסון. בשיר, מציין גוט את השפעות החיים המודרניים, ובראשן בדידות.

## באירוויזיון
ב-6 באפריל 1968 בוצע השיר על ידי גוט באירוויזיון. הוא שובץ רביעי בסדר ההופעות, לפני לוקסמבורג ואחרי בלגיה. בסופה של התחרות דורג במקום ה-13 עם שתי נקודות בלבד.

## הערות שוליים

קטגוריה:שירי אירוויזיון 1968
קטגוריה:שירי אוסטריה באירוויזיון
קטגוריה:שירים בגרמנית
Rocks'n'Diamonds

**Rocks’n’Diamonds**, הוא משחק וידאו אשר נוצר בשנת 1995 על בסיס מספר משחקים קודמים. באותה שנה הוא היה בין המשחקים הראשונים מותאמים ללינוקס. המשחק הוא תוכנה חופשית שמופצת תחת הרישיון הציבורי הכללי של גנו.

המשחק כולל ממשק לבניית שלבים חדשים על ידי המשתמש.

## Emerald Mines
היה המשחק הראשון של Rocks’n’Diamonds. הוא מבוסס על משחק שפותח במקור בשנת 1987. בהיקף מלא מגיע למעל ל-50 אלף שלבים.

## Boulder Dash
השחקן צריך לעבור מספר מערות ולאסוף יהלומים תוך הימנעות מפגישה עם יצורים מסוכנים, הליכה זהירה עקב סכנות של אבנים נופלים ואיסור להגיע למערה ללא מוצא.

במקור היו 99 שלבים. בשנת 2003 גרפיקה של המשחק שופרה והתווספו שלבים נוספים.

## [[Supaplex]]
המשחק כולל 111 שלבים מקוריים ועם השנים התווספו עוד 10 חבילות עם 111 שלבים בכל חבילה. הפיתוח האחרון בוצע בשנת 2008.

## [[סוקובאן]]
המשחק כולל 50 שלבים מקוריים ועם השנים התווספו עוד 700. בניגוד למשחק המקורי, אין אפשרות לביטול המהלך ולכן המשחק קשה יותר מהמקורי.
## קישורים חיצוניים

* 
* מידע על המשחק

קטגוריה:משחקי וידאו משנת 1995
קטגוריה:משחקי חשיבה ממוחשבים
קטגוריה:משחקי לינוקס
קטגוריה:משחקי DOS
קטגוריה:משחקי קומודור 64
קטגוריה:משחקי macOS
קטגוריה:משחקי וידאו שפותחו בגרמניה
קאראש

**קאראש** (ברומנית: **Caraș** ובסרבית: **Karaš** או **Караш**) הוא נחל באורך של 110 קילומטרים בחבל באנאט, בחלקו ברומניה ובחלקו בסרביה, יובל של הדנובה. בתקופת האימפריה הרומית הנחל נשא את השם "אפו" (Apo).

הנחל נובע מהרי אניני שבמערב רומניה, מצפון מזרח לעיר אנינה וזורם לאורך 85 קילומטרים בתחום רומניה, עד שעובר את הגבול לסרביה, לחבל וויוודינה. לאורך 4.1 קילומטרים הנחל מסמן את הגבול בין רומניה ובין סרביה.

אגן ההיקוות של הקאראש כולל כ-1.400 קילומטרים רבועים. הנחל אינו מתאים לשיט.

## קישורים חיצוניים

קטגוריה:רומניה: נהרות ונחלים
קטגוריה:סרביה: נהרות ונחלים
קטגוריה:יובלי הדנובה
תאודור פלרן

**תאודור פלרן** (בצרפתית: **Théodore Pellerin**; נולד ב-13 ביוני 1997) הוא שחקן קנדי. מוכר בין היתר מתפקידיו בסדרה של שואוטיים,"איך להפוך לאלוהים" (אנ') משנת 2019 ובסדרות "פרנקלין" ו"להיות קרל לגרפלד" (אנ') משנת 2024. 

## ביוגרפיה
פלרן נולד בקוויבק, קנדה ב- 13 ביוני 1997, בנם של הרקדנית והכוריאוגרפית מארי צ'וינרד (אנ') והצייר דניס פלרן. סבו מצד אימו, היה העיתונאי כמיל צ'וינרד (2 בפברואר 1933 - 16 בדצמבר 2020).

## קריירה
פלרן הופיע בסרטים רבים בהם:  "אנדורפין", "בוסט", "השדים", "זה רק סוף העולם", "מבחן הביפ", ו"ילד מחוק". 

בשנת 2019, הוא גילם את קודי בונאר בסדרת הדרמה האמריקאית "איך להפוך לאלוהים" ברשת שואוטיים.

באוגוסט 2019 לוהק פלרן לסרט הקולנוע "יש מישהו בתוך הבית שלך" בהפקת נטפליקס הסרט הוקרן לראשונה ב-6 באוקטובר 2021.

בשנת 2023, כיכב פלרן לצדו של פליקס מריטו בסרט הדרמה הלהט"בי "סולו" (אנ') בתור סיימון, דראג קווין צעירה במונטריאול שנקלעת לרומן נלהב ובמקביל זוכה למפגש מחודש עם אמה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1997
אור אלתרמן ברנע

**אור אלתרמן ברנע** (נולדה ב-28 במאי 1976) היא יזמית חברתית ואשת תקשורת ישראלית. אחת ממייסדות עמותת "מקומות שמורים" ומייסדת קהילת "מאמאזון".

## ביוגרפיה
אור אלתרמן ברנע נולדה וגדלה בתל אביב והחלה את דרכה המקצועית בצה"ל כמפיקה של להקות צבאיות. לאחר הצבא הייתה תחקירנית בתוכנית התרבות "כרטיס ל-2". לאחר מכן הפכה לעורכת התרבות של מקומון "צומת השרון". היא עבדה כמנהלת קהילות באתר iOL (שמו שונה בהמשך ל"וואלה!"), הייתה ראש תחום התרבות והבידור באתר nrg מעריב, עורכת בערוץ התיירות של ynet, עורכת התרבות של ynet, ועורכת באתר Xnet.

אור נשואה לאיש הפרסום אור ברנע (בנו של אהרן ברנע ועמליה ארגמן ברנע). לזוג שני ילדים, והם מתגוררים בתל אביב. אור ברנע גם הוא עיתונאי לשעבר, ואיתו גם יצרה את ההרצאה "קשר עין", יחד עם "אותי - עמותה ישראלית לאוטיזם" במטרה לעורר מודעות לאוטיזם ולעזור להורים נוספים להתמודד עם איבחון של אוטיזם במשפחתם, ובמשך שנתיים הגישה יחד איתו את תוכנית ההורים "בוסטר" ברדיו של כאן תרבות.

## מאמאזון
לאחר לידת בתה הבכורה ב-2010, אלתרמן ברנע הקימה קבוצה בפייסבוק בשם "מאמאזון", שמטרתה הייתה להיות קבוצת חברות קטנה בה יוכלו היא וחברותיה לדבר על כל מה שקשור לאימהות והורות. במהרה, הקבוצה זכתה להתעניינות גדולה והפכה לחלוצה של ז'אנר קהילות ההורים של ישראלים ברחבי העולם וזכתה להצלחה רבה, ובין היתר גם לחיקוי בתוכנית הסאטירה "ארץ נהדרת" בשם "מאמאצב". נכון לשנת 2025 מונה הקבוצה כ-145 אלף חברות.

## מקומות שמורים
ב-2016, בעקבות איבחון בנה על הספקטרום האוטיסטי כאשר היה בן שנתיים וחצי, ביחד עם יוצרת התיאטרון שרון גבריאלוב, הקימה את "מקומות שמורים" - עמותה לתרבות רגישה ונגישה לילדים ממגוון נוירולוגי. השתיים למדו יחד הנגשה תרבותית בניו יורק שבארצות הברית בתוכנית Arts Admin Professional Development של הלינקולן סנטר ובחזרתן לישראל החלו את פעילות העמותה. פסטיבל ההצגות הראשון של "מקומות שמורים" נערך ב-2018 במוזיאון תל אביב, לאחר מכן בסינמטק תל אביב, ברשת האינטרנט (בעקבות הקורונה), ובמוזיאון ארץ ישראל בתל אביב, ובמרכז מנדל ביפו.

כיום, "מקומות שמורים" היא העמותה היחידה בישראל המתמחה בהנגשה קוגניטיבית וחושית של תרבות ואמנות לילדים.

בעקבות פעילות העמותה, זכתה אור ב-2021 להיות אחת מ"גיבורי השנה של קשת ומפעל הפיס".. בשנת 2022 זכתה אור עם "מקומות שמורים" בפרס נגישות ישראל ע"ש שמחה לוסטיג בקטגוריית נגישות השירות.

בשנת 2025 זכתה אלתרמן ברנע בפרס רפפורט לנשים פורצות דרך.

## פעילות ציבורית
ב-2013, בבחירות לעיריית תל אביב יפו, רצה אלתרמן ברנע במקום השלישי ברשימה החדשה - "שימו לב הורים", ששמה למטרה לקדם את האינטרסים של ההורים בעיר. את הרשימה הובילה ציפי ברנד ואחריה רותי רוסו. הרשימה זכתה במנדט אחד והבטיחה את כניסתה של ציפי ברנד למועצת העיר.

## קישורים חיצוניים

* 
* 
* 
* 
* 
*הפנקס, "“לכל הילדים מגיעה הזכות לחוות תרבות ואמנות” – ראיון עם אור אלתרמן ברנע", הפנקס, אוגוסט 2018
* 

### מאמרים וכתבות שאור אלתרמן ברנע כתבה
* "עשו ואל תעשו: 5 כללים להנגשת חוויות לילדים עם אוטיזם", מגזין "שווים", נובמבר 2020
* 
* 
* 
* 

## הערות שוליים

קטגוריה:נשים בפוליטיקה הישראלית
קטגוריה:נשות תקשורת ישראליות
קטגוריה:פעילות אינטרנט ישראליות
קטגוריה:פעילות חברתיות ישראליות
קטגוריה:אנשי תקשורת ישראלים
קטגוריה:פעילים חברתיים ישראלים
קטגוריה:פעילי אינטרנט ישראלים
קטגוריה:מייסדי עמותות ישראלים
קטגוריה:מייסדות עמותות ישראליות
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:ישראליות שנולדו ב-1976
קטגוריה:ישראלים שנולדו ב-1976
אגם גרינל (מונטנה)

**אגם גרינל** (באנגלית: **Grinnell Lake**) הוא האגם הממוקם בשטח בפארק הלאומי גליישר, במחוז גליישר, שבמדינת מונטנה שבארצות הברית.

לאגם צבע טורקיז, שמקורו בסחף טין, הנשפך לאגם גרינל מקרחון גרינל.

אגם גרינל ממוקם 5.1 קילומטרים ממלון מני גליישר (שביל הליכה מקשר בין המלון לאגם - ההופך את האגם ליעד טיול פופולרי).

האגם ממוקם לרגלי המדרונות הצפוניים של הר איינג'ל וינג.

אורכו המקסימלי של האגם 710 מטרים (בחלק הארוך ביותר), ורוחבו המקסימלי של האגם 530 מטרים.

שטחו של האגם 321 דונמים (0.321 קילומטרים רבועים).

האגם ממוקם בגובה של 1,507 מטרים מעל פני הים.

נחל גרינל (Grinnell Creek) נשפך אל האגם ומזין אותו, וכן האגם נשפך אל המשכו של נחל גרינל, הנשפך בהמשך אל נחל קטרקט ( Cataract Creek).

## היסטוריה
### מקור השם

אגם גרינל נקראת על שמו של ההיסטוריון, האנתרופולוג וחוקר הטבע, ג'ורג' בירד גרינל (George Bird Grinnell), אשר יזם את הקמת הפארק הלאומי גליישר.

שמו של האגם ניתן לו רשמית בשנת 1929.

## גלריית תמונות


קובץ:The national parks portfolio (1921) (14582296400).jpg|אגם גרינל בשנת 1921, צילום מעשה ידי רוברט סטרלינג יארד
קובץ:GrinnellLakeMountGrinnell-s01.jpg|הר גרינל מתנשא מעל אגם גרינל


## לקריאה נוספת

• Erik Molvar, **[https://books.google.co.il/books?id=jl9BBAAAQBAJ&pg=PA152&lpg=PA152&dq=%22+Grinnell+Lake%22&source=bl&ots=Wo_EzsSCET&sig=ACfU3U0VaMWn6OZ7wEz-IdLxysEBk7SqmA&hl=iw&sa=X&ved=2ahUKEwjo8bn6v5jzAhWloVwKHaIuCGY4bhDoAXoECAIQAw#v=onepage&q=%22%20Grinnell%20Lake%22&f=false Hiking Glacier and Waterton Lakes National Parks: A Guide to the Parks]**, P 152

• R. J. Secor, **[https://books.google.co.il/books?id=u0sc6cgA1IUC&pg=PA361&lpg=PA361&dq=%22+Grinnell+Lake%22&source=bl&ots=nU3Rs31_sJ&sig=ACfU3U31Wl-a-xJv6tBkEeplD0CVX5WEsQ&hl=iw&sa=X&ved=2ahUKEwjo8bn6v5jzAhWloVwKHaIuCGY4bhDoAXoECAQQAw#v=onepage&q=%22%20Grinnell%20Lake%22&f=false The High Sierra: Peaks, Passes, Trails]**, P 361

• David Archer, **[https://books.google.co.il/books?id=sxTIYvgCjPAC&pg=PA35&lpg=PA35&dq=%22+Grinnell+Lake%22&source=bl&ots=SNyIhv6yBD&sig=ACfU3U03mPW0lpgdsMl8kkE1-2y1MoS5iw&hl=iw&sa=X&ved=2ahUKEwjo8bn6v5jzAhWloVwKHaIuCGY4bhDoAXoECAMQAw#v=onepage&q=%22%20Grinnell%20Lake%22&f=false Montana Fly Fishing and Camping Guide]**, P 35

• Vicky Spring, Tom Kirkendall, **[https://books.google.co.il/books?id=wB3XtzzgjjoC&pg=PA165&lpg=PA165&dq=%22+Grinnell+Lake%22&source=bl&ots=2tUrrvkDlx&sig=ACfU3U3BSP_Qe8v60cfdH3_flyUFwbDSTA&hl=iw&sa=X&ved=2ahUKEwjo8bn6v5jzAhWloVwKHaIuCGY4bhDoAXoECAgQAw#v=onepage&q=%22%20Grinnell%20Lake%22&f=false Glacier-Waterton International Peace Park]**, P 165

## קישורים חיצוניים

* אגם גרינל באתר ממשלת מונטנה
* אגם גרינל באתר הסקר הגאולוגי של ארצות הברית
* מסלולי הליכה סביב אגם גרינל באתר שירות הפארקים הלאומיים של ארצות הברית
* מפה טופוגרפית תלת־ממדית של אזור אגם גרינל
* מפה טופוגרפית של אזור אגם גרינל
* מפה טופוגרפית של אזור אגם גרינל
* אגם גרינל באתר glacierguides
* תיאור אגם גרינל באתר hikingwalking
* תיאור אגם גרינל באתר hikespeak
* מסלול אגם גרינל באתר alltrails
* מסלולי הליכה סביב אגם גרינל באתר backpacker
* מידע על מסלולי הליכה סביב אגם גרינל באתר hikingproject
* תיאור מסלול ההליכה מאגם גרינל לקרחון גרינל באתר hikinginglacier
* 

## הערות שוליים

גרינל
גרינל
קנאה נוסח איטליה

**קנאה נוסח איטליה** (באיטלקית: **Dramma della gelosia**; בתרגום חופשי "דרמת הקנאה" ) הוא סרט קולנוע איטלקי מסוגת דרמה קומית משנת 1970 בבימויו של אטורה סקולה, עם מרצ'לו מסטרויאני, מוניקה ויטי וג'אנקרלו ג'אניני בתפקידים הראשיים. בישראל הוקרן הסרט בשם "קנאה איטלקית".

הסרט מתחיל בחקירת מקרה רצח והעלילה מתוארת בפלשבק.

הסרט מתאר את רומא השקועה בלכלוך ואנשי המעמד התחתון ביותר שמשתתפים בהפגנות נגד השלטון ותולים את תקוותם במפלגה הקומוניסטית שתחלץ אותם ממצבם.

מרצ'לו מסטרויאני זכה בפרס השחקן הטוב ביותר בפסטיבל הקולנוע בקאן (1970).
מוניקה ויטי זכתה בפרס השחקנית הטובה ביותר ב-Globo d'oro (גלובוס הזהב האיטלקי).

## תקציר העלילה
אורסטה (מרצ'לו מסטרויאני) הוא עובד בניין מתוסכל ובודד שמספר את כל צרותיו לחברו לעבודה אוגו (מנואל סארסו). אורסטה נשוי לאלמנה עם שני ילדים שאינו נמשך אליה והתחתן אתה רק בגלל רחמים עליה ושני ילדיה.

יום אחד הוא מבחין במוכרת פרחים יפה בשם אדלידה (מוניקה ויטי) ומתחיל לחזר אחריה במרץ ועוזב למענה את אשתו.

הם יושבים לאכול במסעדת פיצה ואחד העובדים, נלו (ג'אנקרלו ג'אניני) מתאהב בה ומביא לה משולש פיצה בצורה של לב. היא מתחילה לצאת עם נלו עד שאורסטה הקנאי מוצא אותה במסעדה ומעורר מהומה. אדלידה נפצעת ונזקקת לאשפוז. היא מנסה לקבל טיפול אצל פסיכיאטר אבל הוא לא יכול לעזור לה והיא מנסה להתאבד אך נלו מציל אותה.

אחותה אנטוניה העובדת בזנות, מקשרת אותו עם קצב שמן ועשיר בשם אמבלטו (הרקולס קורטס). הם עומדים להינשא אבל אז מנסה נלו להתאבד ומאושפז במצב קשה.

אדלידה בורחת מהקצב ומגיעה לבית החולים, מצליחה לעורר את נלו והם מחדשים את יחסיהם ומחליטים להתחתן.

בינתיים מפוטר אורסטה, גר במזבלה והולך לברר את מזלו אצל צוענים.

אדלידה ונלו מלובשים כחתן וכלה נוסעים להירשם לנישואים בבית העירייה. בדרך מתקלקל הרכב ומופיע אורסטה מלובש בסחבות. מתחיל ריב בין אורסטה ונלו. נלו שולף מספרים לחיתוך פרחים ובמאבק ביניהם נפגע אורסטו שדוקר למוות את אדלידה.

אורסטה מקבל חמש שנות מאסר בהן שנתיים באשפוז פסיכיאטרי. לאחר שחרורו הוא ממשיך להסתובב ברחובות רומא.

## צוות השחקנים

## קישורים חיצוניים

* קנאה נוסח איטליה, עם כתוביות באנגלית, באתר יוטיוב
* קנאה נוסח איטליה, באתר TCM

## הערות שוליים

קטגוריה:סרטי 1950
קטגוריה:סרטי דרמה קומית
קטגוריה:סרטים איטלקיים
קטגוריה:סרטים באיטלקית
הירי באוניברסיטת פרם

**הירי באוניברסיטת פרם** הוא פיגוע ירי המוני שאירע באוניברסיטת פרם שברוסיה ביום שני, 20 בספטמבר 2021, בשעה 11:30 לערך. שישה בני אדם נהרגו באירוע, ו-28 נוספים נפצעו.

## האירוע
היורה נכנס לאוניברסיטה, רעול פנים, בשעה 11:20. לחצני המצוקה הופעלו ב-11:31 וב-11:43. הוא הרג אחד מאנשי האבטחה שניסו לעצור את כניסתו. בשעה 11:46 הוא ירה על שני שוטרים שנכנסו לבניין, והם אלו שנטרלו אותו.

חלק מהמורים ומהסטודנטים התבצרו בתוך הכיתות, וחלקם נמלטו דרך החלונות. האוניברסיטה שלחה הודעת אזהרה בערוץ הטלגרם שלה וביקשה מהסטודנטים שיכולים לעשות זאת לעזוב את מתחם האוניברסיטה.

## היורה
התקשורת המקומית זיהתה את היורה כטימור בקמנסורוב, סטודנט בן 18 מהאוניברסיטה. בפוסט שהעלה ברשתות החברתיות זמן קצר לפני מסע הירי הוא מפרט כיצד השיג בהצלחה רישיון לנשק, וציין כי הוא בחר באוניברסיטה משום ש"הם ביצעו טעות חמורה" ארבע שנים קודם לכן.

הוא הוסיף כי "מאז שהכרתי את עצמי, חשבתי כל הזמן על מוות. אני לא יודע כמה אני יכול להרוג, אבל אעשה הכל כדי שזה יהיה כמה שיותר".

על פי חלק מהמקורות, הוא השתמש בנשק שאינו מיועד לאש חיה, אך הוא החליף את סוג התחמושת.

## תגובות

ועדת החקירות הפדרלית פתחה בחקירת האירוע. בחקירת הרצח השתתף התובע המחוזי של פרם פאבל בוחטויארוב, ואילו התובע הכללי הרוסי איגור קראסנוב שלח את סגנו לזירת הירי.

VKontakte חסמה את הדף של החשוד בירי.

ראש הממשלה מיכאיל מישוסטין, ראשי משרד הבריאות ומשרד החינוך והמדע מיכאיל מורשקו וואלרי פאלקוב טסו לפרם כשמומחים ממוסדות פדרליים מצטרפים לשר הבריאות. נשיא רוסיה ולדימיר פוטין הביע תנחומים למשפחות הקורבנות. ממשלת מחוז פרם הודיעה על יום אבל ב־21 בספטמבר, דגלי המחוז יורדו לחצי התורן.

משחקי המחזור השמיני בליגת העל הרוסית בכדורגל, הדרבי בין ספרטק לצסק"א והמשחק בין זניט לרובין קאזאן נפתחו בדקת דומייה.

## ראו גם
* הירי בגימנסיה 175 בקאזאן

## קישורים חיצוניים

## הערות שוליים

קטגוריה:2021 ברוסיה
קטגוריה:התקפות על מוסדות חינוך ברוסיה
קטגוריה:פעולות טרור ב-2021
קטגוריה:פיגועי ירי
קטגוריה:פרם (עיר)
EL/M-2083

**EL/M-2083** הוא מכ"ם AESA (ראשי תיבות באנגלית: Active Electronically Scanned Array , בעברית: מערך תר אלקטרוני פעיל) על בסיס בלון תצפית, המפותח ומיוצר על ידי מפעל אלתא של התעשייה האווירית.

המערכת נועדה לתת התראה מוקדמת ובקרה אווירית ותוכננה לזהות מטוסים מנמיכי טוס ממרחק גדול. המכ"ם פועל בתדר L-Band ומסוגלת לעקוב אחר עד 500 מטרות בו-זמנית.
המערכת מבוססת על מכ"ם אורן ירוק. המערכת נמצאת בשימוש חיל האוויר כחלק ממערך ההגנה האווירית של צה"ל.

## ביצועי המערכת
* טווח גילוי: מעל 250 ק"מ עבור מטוס קרב
* דיוק טווח המערכת: 50 מטר
* כיסוי: 360 מעלות מהקרקע עד לגובה של 24,000 רגל
* קצב עדכון: 5 שניות
* סיבוב האנטנה: 12 סיבובים בדקה

## מפעילים
* 
* 
* 

## ראו גם
* טל שמיים

## קישורים חיצוניים
* מכ"ם EL/M-2083, באתר התעשייה האווירית
* 

קטגוריה:מוצרי אלתא
קטגוריה:מכ"ם
מוזיאון האמנות של אוניברסיטת סנט לואיס

**מוזיאון האמנות של אוניברסיטת סנט לואיס** הוא מוזיאון האמנות הפורמלי של אוניברסיטת סנט לואיס. הוא ממוקם בשדרות לינדל 3663 בסנט לואיס, מיזורי, והוא ידוע גם בשם אולם או'דונל.

## היסטוריה
בנייתו של הבניין בן ארבע הקומות, שעוצב בסגנון של אדריכלות המערב וסגנון אדריכלות האמנויות היפות, הושלמה בשנת 1900. המקום אירח במקור את מועדון סנט לואיס. האדריכל הראשי של הבניין היה ארתור דילון ממשרד פרידלנדר ודילון במדינת ניו יורק.

במהלך אירוח מועדון סנט לואיס, הבניין הפך למקום בו אירעו אירועים היסטוריים רבים. חלק ניכר מתכנון היריד העולמי של 1904 בוצע במקום. בבניין ביקרו נשיאי ארצות הברית גרובר קליבלנד, ויליאם מקינלי, ויליאם הווארד טאפט, תאודור רוזוולט, וודרו וילסון ווורן הרדינג.

לאחר שריפה בשנת 1925 רכשה חברת פ.וו וולוורת' את הבניין והפכה אותו למשרדים ששימשו כמטה האזורי של החברה. אוניברסיטת סנט לואיס רכשה את הבניין בשנת 1992 והשתמשה בו לכיתות עד שהמירה את המבנה למוזיאון בשנת 1998.

## המוזיאון
[210px|ממוזער|ימין|הפסל "Jumping into the Water" של הפסל הישראלי [לאון ברונשטיין המוצג במוזיאון. פסל אחר שלו "Sharing the Same Thoughts" מוצב בכניסה למוזיאון]]
הגלריה בקומה הראשונה ע"ש ג'ודית ואדם ארונסון משמשת לתערוכות זמניות. יצירות אמנות מודרניות ועכשוויות הקומה השנייה של מוזיאון האמנות של אוניברסיטת סנט לואיס מציגה אמנות יפה שנלקחה מאוסף הקבע של אוניברסיטת סנט לואיס. הקומה מחולקת לסדרה של גלריות המציגות מגוון אמנים וסגנונות. בין האמנים שמציגים בגלריה הם סרגיי פוליאקוב, ריצ'רד סרה, ארנסט טרובה וארנולדו פומודורו. הקומה השלישית מוקדשת לאמנות והיסטוריה של הישועים. החפצים ממחישים לא רק את החיים של הישועים והקתולים, אלא גם את חווית הגבול של המיסיונרים הישועים. בגלריה מוצגים חפצי אמנות וחפצים של המיסיונרים. הקומה הרביעית מוקדשת לאמנות מהמזרח הרחוק ומאסיה.

## קישורים חיצוניים
* 

## הערות שוליים

קטגוריה:סנט לואיס: מבנים
קטגוריה:ארצות הברית: מוזיאונים לאמנות
עונת 2015/2016 בליגת העל ההולנדית

**עונת 2015/2016** הייתה העונה ה-60 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. קמבור ודה חראפסחאפ ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו דה חראפסחאפ, רודה וניימכן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.

#### תחרויות אירופיות
* הקבוצה שסיימה במקום ה-1 העפילה לשלב הבתים של ליגת האלופות.
* הקבוצה שסיימה במקום ה-2 העפילה לשלב המוקדמות השלישי בליגת האלופות.
* מחזיקת הגביע העפילה לשלב הבתים של הליגה האירופית.
* הקבוצה שסיימה במקום ה-4 העפילה לשלב המוקדמות השלישי של הליגה האירופית. 
* הקבוצות שסיימו במקומות 5–8 התמודדו על כרטיס בודד לשלב המוקדמות השלישי של הליגה האירופית.

### טבלת הליגה

### פלייאוף על הכרטיס לסיבוב המוקדמות השלישי של הליגה האירופית

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עונות בליגת העל ההולנדית
קטגוריה:תחרויות כדורגל ב-2016
קטגוריה:תחרויות כדורגל ב-2015
קטגוריה:2016 בהולנד
קבינט ממשלת קנדה

[ממוזער|טקס ההשבעה של ממשלת [ג'סטין טרודו, 2015]]

**קבינט ממשלת קנדה** (בצרפתית: **Cabinet du Canada**, באנגלית:**Cabinet of Canada**) הוא גוף שרים, שביחד עם המלוכה הקנדית, מהווה את ממשלת קנדה. הקבינט הוא ועדה של מועצת המלוכה של קנדה.

הקבינט הנוכחי הוא הקבינט ה-29 של קנדה, בראשות ג'סטין טרודו, ראש ממשלת קנדה.

## הקבינט הנוכחי
המפלגה הליברלית של קנדה זכתה בבחירות לפרלמנט הקנדי ב-2015 ברוב המושבים בבית הנבחרים של קנדה. הקבינט הושבע ב-4 בנובמבר, וג'סטין טרודו עומד בראשו מאז.

השבעת הקבינט החדש סימנה גם את הקבינט הראשון המאוזן בין המינים בהיסטוריה של קנדה. הדבר בא לידי ביטוי ב-15 נשים ו-15 גברים שהושבעו לקבינט ה-29 של קנדה, כאשר יש סך הכל 31 שרים, כולל ראש הממשלה טרודו עצמו. טרודו המשיך לקיים קבינט מאוזן בין המינים לאורך כהונתו כראש הקבינט.

ב-18 ביולי 2018 טרודו הוסיף 5 תפקידי שרים חדשים לקבינט, מה שהגדיל את מספר חברי הקבינט מ-30 ל-35.

### חברי הקבינט

## קישורים חיצוניים
* 

* תיאור הממשל הקנדי

קטגוריה:ממשלת קנדה
קישנאנה

**קישנאנה** (בהונגרית: **Kisnána**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בקישנאנה מספר התושבים נמצא בירידה. כך, בשנת 1990 היה מספר התושבים 1,247 ובשנת 2023 רק 925 תושבים.

האזור מיושב לסירוגין מאז המאה ה-11 ועד ימינו, היישוב עצמו הוזכר לראשונה בכתבים משנת 1325.

## יהודי קישנאנה
יהודים חיו בקישנאנה במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
לילי הטווני

הברונית **לילי הטווני** (בהונגרית: **Hatvany Lili**; הטוון, 8 ביוני 1890 – מנהטן, ניו יורק, ארצות הברית, 7 באוקטובר 1968) הייתה סופרת, מחזאית ותסריטאית יהודייה-הונגרייה. בתו של הברון יוז'ף הטווני-דויטש.

## ביוגרפיה
לילי הטוואני נולדה למשפחה יהודית. בצעירותה למדה ב והייתה בת דודו של הברון שאנדור הטווני-דויטש. בשנת 1884 הפכה לשותפה בחברה "דויטש איגנץ ובנו". 

משנת 1888 עבדה כמנהלת מפעל הסוכר בהטוון. לילי הטוואני, בתו, הייתה אשתו השנייה של הברון דיולה מדראשי-בק. הם התחתנו ב-19 ביולי 1913 בבודפשט אך התגרשו בשנת 1925. ללילי היו עוד שלושה אחים/אחיות. אנדרה ברנאט ואנטוניה. בעלה השני היה ממשפחת פרוינד בעלי מפעלי האלכוהול, אימרה טוטסגי, שלמד אדריכלות ולאחר מכן היגר לאמריקה יחד עם לילי. שם הפך עם הזמן למזכיר הכללי של לשכת עורכי הדין בניו יורק. היא עבדה תחילה כמבקרת חיי התיאטרון בבודפשט בשנות ה-20 של המאה ה-20 ונסעה לארצות הברית עם בעלה כאמור בסוף שנות ה-30. הם התיישבו בניו יורק.

ביצירותיה הרבות היא מתארת בעיקר את חיי העשירים ועל אף שגיבוריה הם בעיקר דמויות בינלאומיות, אנשי העולם הגדול, ביצירותיה משתקפים החיים בבודפשט של אחרי מלחמת העולם הראשונה. הנושאים בהם ויצירותיה בכלל היו נועזים ופופולריים מאוד.

## יצירותיה

## ראו גם
* משפחת הטווני-דויטש

## לקריאה נוספת
* מיהו מי בספרות הונגרית? ספרי מאגר 
* לקסיקון ביוגרפי הונגרי
* לקסיקון יהודי הונגרי 1929. עורך פטר אויווארי. לילי הטוואני

## קישורים חיצוניים

קטגוריה:מהגרות מהונגריה לארצות הברית
קטגוריה:מהגרים מהונגריה לארצות הברית
קטגוריה:יהודיות הונגריות
קטגוריה:סופרים אסורים (הונגריה, 1944)
קטגוריה:ברונים יהודים-הונגרים
קטגוריה:משפחת הטווני-דויטש
קטגוריה:אצולה יהודית הונגרית
קטגוריה:סופרות יהודיות הונגריות
קטגוריה:מחזאים יהודים הונגרים
קטגוריה:יהודיות אמריקאיות
קטגוריה:תסריטאים יהודים
קטגוריה:אמריקאיות שנולדו ב-1890
קטגוריה:אמריקאים שנולדו ב-1890
קטגוריה:אמריקאיות שנפטרו ב-1968
קטגוריה:אמריקאים שנפטרו ב-1968
צ'ארלס ורדיס

**צ'ארלס ורדיס** (באנגלית: **Charles Vardis**; 16 באוקטובר 1985 – 19 בספטמבר 2021) היה כדורגלן גנאי ששיחק בעמדת הקשר האחורי.

## קריירת מועדונים
ורדיס נולד בגאנה, ושיחק באקרה הארטס אוף אוק מליגת העל הגאנאית במשך חמש עונות. בקיץ 2008 הושאל למכבי הרצליה מהליגה הלאומית, במדיה ערך שלוש הופעות ליגה. הוא שיחק עבור אקרה הארטס אוף אוק גם בליגת האלופות האפריקאית. בקיץ 2009 עבר לניו אדוביאס יונייטד, העולה החדשה לליגת העל הגאנאית.

## חיים אישיים
ב-19 בספטמבר 2021 מת ורדיס לאחר מחלה.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני אקרה הארטס אוף אוק
קטגוריה:כדורגלני מכבי הרצליה
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:גנאים שנולדו ב-1985
קטגוריה:נפטרים ב-2021
ג'ייקוב פורצ'ן-לויד

**ג'ייקוב פורצ'ן לויד** (באנגלית: **Jacob Fortune-Lloyd**; נולד ב-18 בינואר 1988) הוא שחקן תיאטרון, קולנוע וטלוויזיה אנגלי.

## ביוגרפיה
פורצ'ן-לויד נולד ברובע הילדינגון שבמערב לונדון. הוא למד בקולג' סנט אן באוניברסיטת אוקספורד, שם קיבל תואר ראשון באמנויות ובספרות אנגלית. לאחר מכן המשיך ללימודים בבית הספר גילדהול למוזיקה ודרמה וסיים את לימודיו בשנת 2014. כסטודנט הופיע בהצגות שונות כמו "אגממנון", "ברנשים וחתיכות" ו"מחזות מסתורין מימי הביניים".

## קריירה
כשחקן תיאטרון, כיכב פורצ'ן-לויד בלהקה השייקספירית המלכותית והפקות אחרות, כולל "חשיבותה של רצינות", "הסוחר מוונציה", "מקבת'" ו"אותלו".

פורצ'ן-לוד גילם את דמותו של הארכיבישוף פרנצ'סקו סלוויאטי בסדרת הדרמה ההיסטורית "מדיצ'י" בשנת 2018, והופיע בסרט הקולנוע "מלחמת הכוכבים - פרק 9: עלייתו של סקייווקר". פורצ'ן -לויד כיכב כפרנסיס וסטון במשך חמישה פרקים בסדרה "וולף הול" לצד מארק ריילנס, קלייר פוי וג'ונתן פרייס. הוא שיחק במשך ארבעה פרקים במיני סדרה של נטפליקס, "גמביט המלכה" לצד אניה טיילור-ג'וי.

בשנת 2021 הופיע פורצ'ן-לויד בסדרה "רציחות במידסומר". פורצ'ן-לויד לוהק לגלם את דמותו של מנהלה לשעבר של הביטלס בריאן אפשטיין בסרט העתידי "Midas Man".
בשנת 2023 גילם את דמותו של הבלש היהודי צ'ארלס ווייטמן בסדרת נטפליקס הגופה .

## פילמוגרפיה
### קולנוע

### תיאטרון בשידור חי

### טלוויזיה

### סרטוני מוזיקה

## קישורים חיצוניים

## הערות שוליים

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:בוגרי אוניברסיטת אוקספורד
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1988